
SMILTENES NOVADA PAŠVALDĪBA
SMILTENES PILSĒTAS
BĒRNU  UN  JAUNATNES SPORTA  SKOLA
IZM reģ. Nr. 40900005999, Gaujas ielā 2, Smiltene, Smiltenes novads, LV-4729,
tālr.: +371 28559656, e-pasts: sportaskola @ smiltenesnovads.lv
APSTIPRINU
Smiltenes pilsētas BJSS
direktors_________________
Ivars Joksts
Rīk. Nr.____________
Rīcības kārtība šūnapraides brīdinājuma saņemšanas gadījumā
Izstrādāts saskaņā ar Civilās aizsardzības un katastrofas pārvaldīšanas likumu, Valsts policijas un Nacionālo bruņoto spēku rekomendācijām, kā arī Smiltenes novada pašvaldības vadlīnijām.
Rīcības plāns nosaka Smiltenes pilsētas BJSS darbinieku un izglītojamo rīcību dronu apdraudējuma gadījumā.

1. Informācijas aprite
1.1. Operatīvā informācijas apmaiņa starp sporta skolas darbiniekiem notiek WhatsApp grupās.
1.2. Direktors vai viņa nozīmēta atbildīgā persona nodrošina informācijas apriti ar pašvaldību, civilās aizsardzības komisiju un atbildīgajiem dienestiem.
2. Atbildības sadalījums
2.1.  Treneri ir atbildīgi par izglītojamo drošību, uzskaiti un uzraudzību nodarbību laikā.
2.2.  Direktors vai atbildīgā persona koordinē sporta skolas rīcību ārkārtas situācijā.
2.3. Treneri nodrošina saziņu ar izglītojamajiem un viņu vecākiem.
3. Treneru rīcība pēc šūnapraides brīdinājuma saņemšanas
Saņemot šūnapraides brīdinājumu:
3.1.  Saglabājiet mieru, nomieriniet izglītojamos un īsi izskaidrojiet situāciju.
3.2.  Iepazīstieties ar brīdinājuma saturu.
3.3.  Pārbaudiet izglītojamo klātbūtni saskaņā ar nodarbības sarakstu.
3.4.  Rīkojieties atbilstoši brīdinājumā un atbildīgo dienestu norādītajām instrukcijām.
3.5.  Informējiet iestādes vadību.
Dzeltenā līmeņa brīdinājums
3.6.  Nodarbības turpināmas ierastajā kārtībā.
3.7.  Treneris pastiprināti seko turpmākajai informācijai un ir gatavs nekavējoties rīkoties situācijas saasināšanās gadījumā.
3.8.  Nodarbībās ārpus telpām treneris izvērtē tuvākās drošās vietas un iespējamos rīcības variantus.
Oranžā līmeņa brīdinājums
3.9.  Nodarbība nekavējoties jāpārtrauc.
3.10. Izglītojamie organizēti jāpārvieto uz DROŠU VIETU un jāveic citas brīdinājumā norādītās darbības.
3.11. Treneris nodrošina nepārtrauktu grupas uzraudzību un veic izglītojamo uzskaiti. 
3.12. Ja nodarbība notiek ārpus telpām (stadionā, BMX trasē, pludmales volejbola laukumos, orientēšanās nodarbībā, velobraucienā vai citā atklātā teritorijā), grupa nekavējoties organizēti dodas uz tuvāko drošo vietu vai telpām.
4. Drošas vietas un rīcība gaisa apdraudējuma gadījumā
Ja šūnapraides brīdinājumā vai atbildīgo dienestu norādījumos noteikta nepieciešamība nekavējoties meklēt patvērumu, par drošākām vietām uzskatāmas:
4.1.  telpas bez logiem; 
4.2. iekšējie gaiteņi; 
4.3. pagraba telpas (ja pieejamas); 
4.4. citas sporta skolas vai attiecīgās iestādes noteiktās drošās vietas. 
Ja tuvumā nav pieejama ēka vai cita noteikta droša vieta:
4.5.  izmantot reljefa aizsegu (ieplakas, grāvjus, zemākas vietas); 
4.6.  izmantot dabisko segumu (koku grupas, krūmājus) kā papildu aizsegu; 
4.7.  izvairīties no atklātām teritorijām, paaugstinājumiem, ceļiem un citiem labi pārredzamiem objektiem; 
4.8.  atsevišķs koks nav uzskatāms par pietiekamu aizsegu. 
5. Aizliegts
Gaisa apdraudējuma vai nezināma drona konstatēšanas gadījumā aizliegts:
5.1.  tuvoties nezināmam dronam; 
5.2.  mēģināt to aizskart, notriekt vai citādi ietekmēt tā darbību; 
5.3.  izplatīt nepārbaudītu informāciju par notiekošo; 
5.4.  fotografēt, filmēt vai citādi pievērst uzmanību dronam; 
5.5.  pulcēties vai kavēties atklātā vietā, vērojot notiekošo.
6. Vecāku informēšana
6.1. Treneris informē vecākus par izsludināto brīdinājumu un sporta skolas plānoto rīcību.
6.2. Vecāki netiek aicināti ierasties pēc bērniem, kamēr nav saņemta informācija par apdraudējuma beigām vai pieņemts cits lēmums.
6.3.  Pēc brīdinājuma atcelšanas vecāki tiek informēti par turpmāko rīcību.
7. Informācijas avoti
7.1. Sekot tikai oficiālajiem informācijas avotiem un atbildīgo dienestu norādījumiem.
7.2. Neizplatīt nepārbaudītu informāciju.
7.3. Visa turpmākā rīcība tiek organizēta saskaņā ar valsts un pašvaldības atbildīgo institūciju norādījumiem.
8. Rīcība pēc apdraudējuma beigām
[bookmark: _GoBack]8.1. atgriešanās notiek tikai pēc atbildīgo dienestu vai iestādes vadības norādījuma;
8.2. organizē izglītojamo drošu pārvietošanos;
8.3. informē vecākus;
8.4. izvērtē situāciju un nepieciešamos uzlabojumus rīcības plānā.
9. Noslēguma jautājumi
9.1. Ar rīcības plānu iepazīstina visus iestādes darbiniekus.
9.2. Rīcības plāns tiek pārskatīts pēc nepieciešamības.

